CELEX: 62018TN0490
Language: et
Date: 2018-08-16 00:00:00
Title: Kohtuasi T-490/18: 16. augustil 2018 esitatud hagi – Neda Industrial Group versus nõukogu

5.11.2018   
            
            
               ET
            
            
               Euroopa Liidu Teataja
            
            
               C 399/38
            
         
      16. augustil 2018 esitatud hagi – Neda Industrial Group versus nõukogu
      (Kohtuasi T-490/18)
      (2018/C 399/52)
      Kohtumenetluse keel: inglise
      
         Pooled
      
      
         Hageja: Neda Industrial Group (Teheran, Iraan) (esindaja: advokaat L. Vidal)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Liidu Nõukogu 6. juuni 2018. aasta otsus säilitada hageja suhtes kehtestatud sanktsioonid; ja
               
            
                  —
               
               
                  mõista kõik kohtukulud välja nõukogult.
               
            
         Väited ja peamised argumendid
      
      Käesoleva hagiga palutakse tühistada nõukogu 6. juuni 2018. aasta otsus jätta hageja nende isikute ja üksuste loetellu, mis on toodud otsuse 2010/413/ÜVJP (1) II lisas ja määruse nr 267/2012 (2) IX lisas.
      Hagi põhjenduseks esitab hageja kolm väidet.
      
                  1.
               
               
                  Esimene väide, et vaidlustatud otsus on õigusvastane, kuna sellega on rikutud õigusnormi.
                  
                              —
                           
                           
                              Sellega seoses väidab hageja, et nõukogu ei ole tõendanud, et hageja toetab tahtlikult Iraani tuumarelva leviku tõkestamise seisukohast tundlikke tuumaenergiaalaseid tegevusi, mis väidetavalt on õiguslik alus hageja kandmiseks määruse nr 267/2012 IX lisasse.
                           
                        
                              —
                           
                           
                              Peale selle väidab hageja, et sellega, et nõukogu ei esitanud hagejale kinnitavaid tõendeid, on rikutud tõhusa kohtuliku kaitse põhimõtet.
                           
                        
            
                  2.
               
               
                  Teine väide, et vaidlustatud otsus on õigusvastane faktivea tõttu.
                  
                              —
                           
                           
                              Sellega seoses väidab hageja, et arvestades tema tegevust ja tema osutatavaid teenuseid, ei ole need seotud üksustega, kelle suhtes on sanktsioonid kehtestatud, või mis tahes tuumaenergiaalase tegevusega.
                           
                        
            
                  3.
               
               
                  Kolmas väide, et vaidlustatud otsus on õigusvastane, sest sellega on rikutud proportsionaalsuse üldpõhimõtet.
                  
                              —
                           
                           
                              Sellega seoses väidab hageja, et tema kandmine nende üksuste loetellu, kelle suhtes kohaldatakse piiravaid meetmeid, ja keeldumine teda sellest loetelust kustutada ei ole sobivad ega vajalikud määrusega nr 267/2012 taotletavate eesmärkide saavutamiseks ning on põhjustanud hagejale ebaproportsionaalset kahju.
                           
                        
            
         (1)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, 27.7.2010, lk 39).
      
         (2)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, 24.3.2012, lk 1).